钦定古今图书集成/理学汇编/文学典/第104卷 > 龙大有
## 钦定古今图书集成/理学汇编/文学典/第104卷 > 龙大有

按《长沙府志》：“大有，茶陵人。正德中进士。历州邑，有惠
政，兵备粤西，彝俗咸化。司藩中州，以羡馀千金助边，
巡抚大同，戮力擒敌。晋兵部右侍郎，以刚直忤权要，
谪戍全州。赦归，道装闲步，不离丘园。所著有《平乐政
事录》《谕民要务》《明道书院纪》《道乡书院志》《经书吃紧
录》《两浙漫吟》《北觐纪行》，并《奏疏稿》，凡十一卷，行于世。”